DIVINA-COMEDIA-TA-WEB	Tant qu’uns se tenguien ath fòr, e d’auti s’autrejauen as aforismes dera medecina; e aguesti seguien eth sacerdòci, e aqueri s’esdegauen a regnar pera fòrça des armes, hènt a creir en sòn dret mejançant sofismes; e quauqui uns panauen, e d’auti se consagrauen as negòcis civils; e fòrça s’enervauen enes plasers dera carn, e pro fin finau s’autrejauen ara guitèra, jo, liure de totes aguestes causes, auia pujat damb Beatriz enquiath cèu, a on tan gloriosaments siguí aucuelhut.